**narodni d.o.o., Avenija Većeslava Holjevca 29, Zagreb, OIB: 28140997362, objavljuje Pravila sudjelovanja u nagradnom natječaju „Brži trži “**

**Članak 1.**

Priređivač nagradnog natječaja je narodni d.o.o., Avenija Većeslava Holjevca 29, Zagreb, OIB: 28140997362 (dalje u tekstu: Priređivač), a isti će se emitirati u programu narodnog za potrebe promocije radija i sponzora Emmezeta (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja u nagradnom natječaju „Brži trži“ (u daljnjem tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i narodni.

**Članak 4.**

Natječaj se realizira u periodu od 11. svibnja 2022. godine do 29. svibnja 2022. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici tvrtke narodni d.o.o., radio postaje narodni i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu. Jedna osoba ima pravo sudjelovati samo jedanput.

**Članak 7.**

Natječaj se realizira na način da se u studiju narodnog nalazi posuda s četiri kuglice na kojima su navedena imena četiri grada: Zagreb, Rijeka, Split i Osijek. Svaki put prije igre iz posude izvlačimo grad koji će igrati a nakon toga se slušatelji prijavljuju pozivom na besplatni broj narodnog 0800 1007. U pozivu moraju navesti svoje ime, prezime, grad i viknuti “Ajmo Zagreb / Rijeka / Split / Osijek”, ovisno o tome u kojem gradu se tada igra.

Slušatelj koji se prvi prijavio dobiva priliku igrati igru u eteru: puštamo snimku u kojoj DJ nabraja 20 proizvoda koji se mogu naći u asortimanu Emmezete, a zadatak slušatelja je u 15 sekundi ponoviti što više proizvoda koje je čuo od DJ-a.

Radnim danima u periodu od 11. do 24. svibnja svakog dana imamo četiri igrača (po jedan u svakom showu) čije bodove (broj točnih odgovora) bilježimo i na temelju toga radimo bodovnu ljestvicu za svaki grad.

Biramo 4 finalista (po jednog za svaki grad), koje doznajemo 24. svibnja 2022. nakon što odigramo zadnju igru. Finalisti su oni slušatelji koji su točno ponovili najviše pojmova, odnosno predmeta u zadanom vremenu.

Ukoliko imamo više slušatelja s istim brojem bodova, finaliste među njima biramo na isti način kao i tijekom igre: svakom od njih puštamo različite snimke u kojima DJ nabraja 20 proizvoda koji se mogu naći u asortimanu Emmezete, a njihov zadatak je u 15 sekundi ponoviti što više proizvoda koje su čuli od DJ-a.

Nakon objave finalista, svaki show narodnog izvlači jednu kuglicu s imenom grada i zajedno sa slušateljem koji igra za taj grad čini team tog grada. U periodu od 25. do 27. svibnja svaki team priprema se za finale koje će se održati 28. svibnja 2022. u 4 poslovnice Emmezete (po jedna u Zagrebu, Rijeci, Osijeku i Splitu).

Finale će se održati na sljedeći način: svaki igrač i njegova pratnja imaju zadatak odabrati u Emmezeti minimalno 15 proizvoda koje žele, uz novčani limit koji će saznati na licu mjesta. Za to imaju vremensko ograničenje od 5 minuta, unutar kojih trebaju doći do zaposlenika Emmezete koji mjeri vrijeme. On ih nakon igre upućuje do blagajne gdje će se svaki proizvod skenirati te će se na kraju dobiti ukupna cijena proizvoda koje su izabrali.

Pobjednik je onaj slušatelj koji bude najbliži traženom novčanom limitu, a oni koji premaše taj iznos, automatski će biti diskvalificirani.

**Članak 8.**

Nagrade:

* glavna nagrada u iznosu od 50.000 kn koja će se djelomično realizirati na samom finalu proizvodima Emmezete koje je izabrao pobjednik, a ostatak do iznosa od 50.000 kn bit će na darovnoj kartici Emmezete
* utješna nagrada za drugoplasiranog natjecatelja u iznosu od 5.000 kn na darovnoj kartici Emmezete
* utješna nagrada za trećeplasiranog natjecatelja u iznosu od 2.500 kn na darovnoj kartici Emmezete
* utješna nagrada za četvrtoplasiranog natjecatelja u iznosu od 1.000 kn na darovnoj kartici Emmezete

Ukoliko netko od natjecatelja bude diskvalificiran, dobit će automatski utješnu nagradu za četvrtoplasiranog (1.000 kn na darovnoj kartici Emmezete). Ukoliko više natjecatelja bude diskvalificirano, iznos utješne nagrade ovisit će o tome koliko su premašili traženi novčani iznos: onaj s najmanjim prekoračenjem dobit će veću utješnu nagradu, a onaj s najvećim prekoračenjem dobit će manju utješnu nagradu.

Uručenje nagrade dobitniku organizirat će Priređivač, na način da se maksimalno zadovolje osnovni ciljevi provođenja Natječaja.

**Članak 09.**

Nagradu dobitnik podiže uz predočenje zakonski valjanog identifikacijskog dokumenta. Preuzimanje finalne nagrade bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja.

**Članak 10.**

Svojim sudjelovanjem u Natječaju i prijavom na telefonski broj narodnog, sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( narodni d.o.o., Avenija Većeslava Holjevca 29, Zagreb, 01 66 90 601 ) sukladno ovom Pravilniku i sa sljedećom svrhom:

* Obrada osobnih podataka sudionika sa svrhom prijave na nagradni natječaj
* Obrada osobnih podataka dobitnika sa svrhom identifikacije pri dodjeli nagrade
* Objava i korištenje identifikacijskih osobnih podataka ( ime i mjesto stanovanja) dobitnika Natječaja u programu narodnog sa svrhom promocije i realizacije Natječaja
* Objava i korištenje identifikacijskih osobnih podataka dobitnika ( ime i prezime), na društvenim mrežama i web stranici narodnog sa svrhom promocije i realizacije Natječaja
* Obrada osobnih podataka u promo video clipu koji će se emitirati na video platformama narodnog u svojstvu realizacije i promocije nagradnog natječaja.

Pravna osnova obrade je privola ispitanika, a kategorije osobnih podataka koje se prikupljaju su: identifikacijski podaci (ime, prezime, adresa, broj mobitela ), audio (tonski) zapis i video snimka.

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno do max. šest mjeseca  nakon realizacije Natječaja ukoliko je tako propisano Pravilnikom i nakon toga će biti obrisani.

Pozivom na besplatni telefon narodnog dio osobnih podataka ispitanika ( sudionika Natječaja) prikuplja se i od strane ovlaštenog pružatelja navedenih usluga čija pravila privatnosti možete pronaći na sljedećoj WEB adresi: <https://it1.hr/privacy.aspx>

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <http://narodni.hr/index.php/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti (<http://narodni.hr/index.php/gdpr/>) upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  sluzbenik@agi.hr a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na nagradni natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 11.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 12.**

Sudjelovanjem u Natječaju svaki sudionik prihvaća gore navedena prava i obveze iz ovog

Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 13.**

Ovaj Pravilnik stupa na snagu danom objave na web stranici [www.narodni.hr](http://www.narodni.hr) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 26.04.2022. godine

narodni d.o.o

Katijan Knok, direktor